Νικολό Γκαττιλούζιο, Άρχοντας του Αίνου

Ο Νικολό Γκαττιλούζιο, Άρχοντας του Αίνου (πέθανε το 1409) ήταν το πρώτο μέλος του Οίκου των Γκαττιλούζι που κυβέρνησε τον Αίνο που αντιστοιχεί στην πόλη Ενέζ στην σημερινή Τουρκία. Ο Οίκος των Γκαττιλούζι καταγόταν από την Δημοκρατία της Γένοβας, αδελφός του ήταν ο διάσημος Άρχοντας της Λέσβου Φραντσέσκο Α΄ Γκαττιλούζιο αλλά τα ονόματα των γονέων τους παραμένουν άγνωστα. Ο Βρετανός συγγραφέας Άντονι Λουτρέλ αποκρυπτογράφησε τα σύμβολα της μητέρας του και ανακάλυψε ότι ήταν μέλος του διάσημου Γενοβέζικου Οίκου των Ντόρια. Ο Νικολό συνόδευσε τον αδελφό του σε όλες τις εκστρατείες, όταν ο Ιωάννης Ε΄ Παλαιολόγος τον πάντρεψε με την αδελφή του και του παραχώρησε την Λέσβο ο Νικολό πήρε μικρό δώρο την γειτονική πόλη του Αίνου στην Μικρά Ασία. Η περίοδος στην οποία ανέλαβε τον τίτλο του Άρχοντα της πόλης βρίσκεται μέσα στην τριετία 1376-1379. Την περίοδο 1384-1387 διετέλεσε κηδεμόνας στον ανήλικο ανεψιό του Φραντσέσκο Β΄ Γκαττιλούζιο, κατόπιν ήρθαν σε συμφωνία μεταξύ τους. Ο Φραντσέσκο Β΄ πέθανε σε περίεργο ατύχημα (1404) και ο Νικολό διετέλεσε κηδεμόνας για τον μικρανεψιό του Τζάκοπο Γκαττιλούζιο. Ο Νικολό είχε μια κόρη την Μαριέττα που πέθανε πριν από τον ίδιο αλλά το όνομα της μητέρας της δεν έχει καταγραφεί, τον διαδέχθηκε στην διοίκηση του Αίνου ο μικρανεψιός του Παλαμέντε Γκαττιλούζιο.

Παραπομπές

Πηγές

Luttrell, "John V's Daughters: A Palaiologan Puzzle", Dumbarton Oaks Papers, 40 (1986)
William Miller, "The Gattilusj of Lesbos (1355–1462)", Byzantinische Zeitschrift, 22 (1913)

Εξωτερικοί σύνδεσμοι

Οίκος των Γκαττιλούζι

Οικογένεια Γκαττιλούζι